ང་གི་ངོ་བོ་ཐིག་ལེ་སེར་པོ།རྒྱབ་ཏུ་འོད་དཔག་མེད་ཀྱི་ངོ་བོ་ཐིག་ལེ་དམར་པོ།གཡོན་དུ་དོན་གྲུབ་ཀྱི་ངོ་བོ་ཐིག་ལེ་ལྗང་ཁུ་རྣམས་ཀྱང་ཡུངས་ཀར
ཆུང་ངུའི་ཚད་ཙམ་འོད་འཕྲོ་བར་བསྒོམ་ལ།རེག་མཐོང་གི་མཚན་མ་བརྟན་པོ་མ་རྙེད་པར་མཉམ་པར་འཇོག་གོ།།དེ་ནས་ཕྱོགས་ཀྱི་ཐིག་ལེ་བཞི་པོ་དབུས་ཀྱི་ཐིག་ལེར་ཐི་མ།དབུས་ཀྱི་ཐིག་ལེ་ཟླ་ཉི་རྡོ
རྗེ་དང་བཅས་པ་ལ་ཐིམ་པས་ཐིག་ལེ་དཀར་དྭ་མར་ཡུངས་ཀར་གྱི་ཚད་ཙམ་དུ་གྱུར་ནས།དྷཱུ་ཏཱིའི་ལམ་ནས་མར་ཧྲིལ་ལི་ལི་དྲངས་ནས་སྙིང་ཁའི་རྩ་འཁོར་གྱི་དབུས་སུ་གནས་པར་བསམ།དེ་ལ་རེག་མཐོང
གི་མཚན་མ་མ་རྙེད་པར་དམིགས་པ་རྩེ་གཅིག་ཏུ་གཏད་དེ་བསྒོམས་པས།རླུང་ཞུགས་གོ་ནས་ཐིམ་གསུམ་འབྱུང་བ་སོགས་ལ་བསླབ་པར་བྱའོ།།།།རིམ་པ་གསུམ་པ་ནོར་བུ་འགེངས་པའི་རིམ

པ་ལ་བཞི།ལས་རྒྱ།ཡེ་རྒྱ།ཆོས་རྒྱ།ཕྱག་རྒྱ་ཆེན་པོའོ།།དང་པོ་ནི།ལུས་གནད་རླུང་རོ་བསལ་བ་སོགས་གོང་བཞིན་དང་།བདག་བསྐྱེད་བཟླས་པ་དང་བཅས་པའི་མཐར་ཉེར་བསྡུ་བྱས་ཏེ།རང་ཧེ་རུ་ཀ།
ཞལ་ཕྱག་ཡོངས་རྫོགས་སམ།ཞལ་གཅིག་ཕྱག་གཉིས་པ།ལས་ཀྱི་ཕྱག་རྒྱ་མཚན་ཉིད་དང་ལྡན་པ་ཡུམ་རྡོ་རྗེ་ཕག་མོར་བསྐྱེད་པ་དང་སྙོམས་པར་སྦྱོར་བའི་ཚུལ་ཅན་དུ་བསྒོམས་པའི་རྩེ་གསུམ་འཁོར་ལོ་དྲུག
དང་བཅས་པ་རྫོགས་པར་གསལ་བཏབ།ཡབ་ཀྱི་གསང་གནས་རྡོ་རྗེ་སྔོན་པོ་རྩེ་ལྔ་པའི་རྣམ་པ་དྷཱུ་ཏཱི་གྲོ་སོག་གི་སྦོམ་ཕྲ་ཙམ་སྦུབས་སྟོང་ཅན་དབུས་རྭའི་ངོ་བོར་ཡོད་པ།ཡུམ་གྱི་གསང་གནས་པདྨ་དམར
པོ་འདབ་མ་གསུམ་པ་ཟེའུ་འབྲུ་བུ་ག་དང་བཅས་པའི་ནང་དུ་དྷཱུ་ཏཱིའི་མར་སྣ་སོར་བཞི་ཙམ་གྱིས་ཕྱིར་ལྷག་པ་གྲོ་སོག་ཕྲ་བ་ཙམ་གྱི་མར་སྣ་བྱ་རོག་གདོང་དང་།རང་གི་རྡོ་རྗེའི་བུ་ག་དྷཱུ་ཏཱིའི་མར་སྣ་སྤྲད་དེ།ཡུམ་
གྱི་དྷཱ་ཏཱིའི་ནང་ནས་ཐུར་སེལ་གྱི་རླུང་སྤོས་རེང་གི་དུ་བ་ཙམ་ཞིག་རྡོ་རྗེའི་བུ་གར་ཞུགས་དྷཱུ་ཏཱིའི་ལམ་ནས་བརྒྱུད་དེ།ལྟེ་བའི་རྩ་འཁོར་གྱི་དབུས་ཀྱི་གཏུམ་མོའི་མེ་མགར་བའི་སོལ་མོལ་གྱི་མེ་འབར་ལ་ཁད་པ
ལྟ་བུ་དེ།སྐུད་པས་རླུང་དྲག་ཏུ་བུས་པ་ལྟར།འོག་གི་རླུང་གིས་ཆེར་སྦར་བས་མི་ཆེ་ཞིང་སྲེག་པ་དམརེ་ཞིང་གསལ་བ།མཉེན་ཞིང་འཁྱུག་པ་སྟེ་མཚན་ཉིད་གསུམ་ལྡན་དུ་གྱེན་དུ་འབར་བས་རྩ་གནས

ཐམས་ཅད་དང་།ཁྱད་པར་དུ་སྤྱི་བོའི་བྱང་སེམས་དཀར་པོ་ཧི་ཡིག་གི་རྣམ་པར་གནས་པ་དེ་མེར་གྱིས་ཞུ་བ།སྤྱི་བོ་ནས་མགྲིན་པར་སླེབས་པ་ན་དགའ་བ།མགྲིན་པ་ནས་སྙིང་གར་སླེབས་པ།།
ན་མཆོག་དགའ།སྙིང་ག་ནས་ལྟེ་བར་སླེབས་པ་ནི་ཁྱད་པར་གྱི་དགའ་བ།ལྟེ་བ་ནས་ནོར་བུའི་རྩེར་སླེབས་པ་ན་ལྷན་སྐྱེས་ཀྱི་དགའ་བོ་སྐྱེ་བར་བསམ།ཡང་རང་གི་དྷཱུ་ཏཱིའི་ནང་ནས་ཐུར་སེལ་གྱི་རླུང་སྲོས་རེང་གི
དུ་བ་ལྟ་བུ་རྡོ་རྗེའི་ལམ་ནས་བརྒྱུད་དེ་ཡུམ་གྱི་མཁའ་གསང་དུ་ཞུགས།གྱེན་དུ་སོང་བས།ལྟེ་བའི་གཏུམ་མོའི་མེ་དང་འཕྲད་པ་ཆེར་འབར་བས་བྱང་སེམས་དམར་པོ་ཞུ་སྟེ་དགའ་བཞི་བསྐྱེད།གསང་གནས
ནས་ཐོན།རྡོ་རྗེའི་ལམ་དུ་ཞུགས་པས་བྱང་ཆུབ་ཀྱི་སེམས་དཀར་དམར་གའུ་ཁ་སྦྱོར་གྱི་ཚུལ་དུ་དམིགས་པའི་ནང་དུ་སེམས་ཞུགས་པ་བཞིན་དུ་མཉམ་པར་བཞག།བདེ་སྟོང་གི་ཡེ་ཤེས་རྒྱུད་ལ་སྐྱེས་པར
བསྒོམ།རླུང་ཞུགས་གནས་ཐིམ་གསུམ་ལ་བརྟེན་པའི་དགེ་སྦྱོར་ལ་འཇུག་པར་བྱའོ།།གཉིས་པ་ནི།ལས་དང་ཡེ་ཤེས་ཀྱི་ཕྱག་རྒྱ་གཉིས་ཀྱི་ཁྱད་པར་མ་གཏོགས་དམིགས་པ་གཞན་གོང་དང་འདྲ་ལ།
གསུམ་པ་ནི་རང་གི་ནོར་བུའི་དབུས་སུ་ཐིག་ལེ་དཀར་དམར་ཁ་སྦྱོར་གྱི་ཚུལ་དུ་གནས་པ་ལས་རྡོ་རྗེ་དམར་སྐྱ་དབུས་སྦོམ་པ་རྩེ་མོ་ཕྲ་བའི་རྣམ་པ་ཅན་ལ་སེམས་བཟུང་སྟེ་རྩེ་གཅིག་ཏུ་བསྒོམས་པས་བདེ་སྟོང་གི་ཡེ

ཤེས་སྐྱེད་པར་བྱེད་པའོ།།བཞི་པ་ནི།དམིགས་པ་སྐྱོང་ཚུལ་གཞན་རྣམས་གོང་མ་གསུམ་ལས་ལོགས་སུ་མེད་ཀྱི།གསང་གནས་ཀྱི་དམིགས་རྟེན་ལ་སེམས་རྩེ་གཅིག་ཏུ་གཏད་དེ་བསྒོམས་པ་ན་དེ་ལ་བརྟེན།།
ནས་བདེ་བ་ཁྱད་པར་ཅན་སྐྱེས་ཤིང་།བདེ་བས་སྟོང་པ་ཉིད་ཡུལ་དུ་བྱས་པའི་བདེ་སྟོང་དབྱར་མེད་ཀྱི་ཡེ་ཤེས་ལ་ནན་ཏན་དུ་དམིགས་པ་གཏད་དེ་བསྣུན་པར་བྱེད་པའོ།།བཞི་པ་ཛ་ལནྡ་རའི་རིམ་པ་ནི།སྔོན་འགྲོ།།
ལུས་གནད་སོགས་གོང་བཞིན་ལ།རང་ཧེ་རུ་ཀའི་ང་རྒྱལ་ལ་གནས་པའི་རྩ་གསུམ་འཁོར་ལོ་དྲུག་དང་བཅས་པ་གསལ་བཏབ།སྤྱི་བོ་བདེ་ཆེན་གྱི་འཁོར་ལོའི་རྩ་འཁོར་གྱི་དབུས་སུ་ཟླ་བའི་དཀྱིལ་འཁོར་ལ་གནས
པའི་ཧཾ་ཡིག་དཀར་པོ་མགོ་ཐུར་དུ་བལྟ་བ།སྙིང་ཁའི་རྩ་འཁོར་གྱི་ལྟེ་བར་ཟླ་བའི་དཀྱིལ་འཁོར་གྱི་དབུས་སུ་ཧཱུཾ་ཡིག་དཀར་དམར་མགོ་ཐུར་དུ་བལྟ་བ།ཕྱོགས་བཞིའི་རྩ་འདབ་ཀྱི་སྣེར་ལཾ་མཾ་པཾ་ཏི་བཞི་མགོ་གྱེན་དུ
བལྟ་བ་ཁ་དོག་སྔོ་སེར་ད་མར་ལྗང་འོད་འཕྲོ་བར་བསམ།ལྟེ་བའི་རྩ་འཁོར་གྱི་དབུས་སུ་དྷཱུ་ཏཱིའི་ནང་དུ་ཆོས་འབྱུང་ཕྱི་དཀར་ལ་ནང་དམར་བ།དེའི་དབུས་སུ་མི་བསྐྱོད་པའི་ངོ་བོ་ཐིག་ལེ་སྔོན་པོ།མདུན་དུ་རྣམ
སྣང་གི་ངོ་བོ་ཐིག་ལེ་དཀར་པོ།གཡས་སུ་རིན་འབྱུང་གི་ངོ་བོ་ཐིག་ལེ་སེར་པོ།རྒྱབ་ཏུ་འོད་དཔག་མེད་ཀྱི་ངོ་བོ་ཐིག་ལེ་དམར་པོ།གཡོན་དུ་དོན་གྲུབ་ཀྱི་ངོ་བོ་ཐིག་ལི་ལྗང་གུ་སྟེ།རིགས་ལྔའི་ངོ་བོ་ཡུངས་ཀར

སྦོམ་པོའི་ཚད་ཙམ་པ་གཏུམ་མོའི་མེ་འབར་ལ་ཁད་པར་བསྒོམས།སྟེང་རླུང་འོག་ཏུ་འཐེན།འོག་རླུང་གྱེན་དུ་དྲངས་ཏེ་ཁ་སྦྱོར་བྱས་ལ་བུམ་པ་ཅན་གྱི་ཚུལ་དུ་ཐིག་ལེ་ལ་སེམས་ཞུགས།
པ་བཞིན་དུ་བཟུངས་པས།གསང་གནས་ཀྱི་ཐིག་ལེ་ལས་གཏུམ་མོའི་མེ་འབར་བ་དྷཱུ་ཏཱིའི་ལམ་ནས་གྱེན་དུ་སོང་བས་སྙིང་ཁའི་ས་བོན་ལྔ་བསྲེགས་ཏེ་བྱང་སེམས་བབས་པ་གཏུམ་མོའི་མེ་ལ་ལོག་པས
སླར་ཚེག་སྒྲ་དང་བཅས་ཏེ་འབར།དྷཱུ་ཏཱིའི་ནང་ནས་གྱེན་དུ་འབར་བས་སྤྱི་བོའི་ཧཾ་ཡིག་བྱང་ཆུབ་ཀྱི་སེམས་སུ་ཞུ།བདུད་རྩི་བ་ཐག་ལྟ་བུ་གཏུམ་མོའི་མེའི་སྟེང་དུ་བབས་པས་མེ་འབར་བཞིན་པའི་སྟེང་དུ་ཞུན
མར་བླུག་པ་ལྟར་མེ་ཅུང་ཟད་ཞན་པར་གྱུར།སླར་ཆེར་འབར་བས་ཛཱ་ཏཱིའི་ལམ་ནས་བརྒྱུད་དེ།རང་གི་སྣ་བུག་གཡས་པ་ནས་བྱུང་།ཕྱོགས་བཅུའི་སངས་རྒྱས་བྱུང་སེམས་དང་དཔའ་བོ་མཁའ་འགྲོ་རྣམས
གྱི་ཤངས་བུག་ནས་ཞུགས།ཐུགས་ཀ་ནས་ཡེ་ཤེས་ཀྱི་བདུད་རྩི་བླངས།ཤངས་སྒོ་ནས་ཐོན་རང་གི་སྣ་བུག་གཡོན་པ་ནས་ཞུགས།སྤྱི་བོའི་ཧཾ་ཡིག་གསོས།ལོངས་སྤྱོད་ཀྱི་འཁོར་ལོར་དྲལ་གསོས།
སྙིང་གའི་ས་བོན་བསྲེགས་པ་རྣམས་ཀྱང་གསོས་ཏེ།ལྟེ་བའི་ཐིག་ལེ་ལ་ཐིམ་པར་བསྒོམ།དེ་ལྟར་ཡང་དང་ཡང་དུ་བསྒོམས་པས་འབར་འཛག་ལ་བརྟེན་ནས་བདེ་སྟོང་དབྱེར་མེད་པའི་ཡེ་ཤེས་རྒྱུད་ལ་སྐྱེ

བར་ར་འགྱུར་རོ།།ལྔ་པ་བསམ་མི་ཁྱབ་ཀྱི་རིམ་པ་ནི།རིམ་པ་བཞི་པའི་སྐབས་ཀྱི་མཉམ་རྗེས་ཀྱི་དགེ་སྦྱོར་རྣམས་བསྐྱངས་པས་དོན་གྱི་ལྷན་སྐྱེས་འགྲུབ་པའི་མཚན་མ་མཐོང་བ་ན།ཐོ་རངས་ནམ་མཁའ་གཡལ།
དག་པའི་དུས་སུ།ཕྱི་ནང་གི་རྐྱེན་གཉིས་ཀྱིས་དྲངས་པའི་དོན་གྱི་ལྷན་སྐྱེས་སྟོང་ཉིད་མངོན་སུམ་དུ་རྟོགས་པའི་བདེ་བ་ཆེན་པོའི་ཡེ་ཤེས་ལ་མཉམ་པར་འཇོག།དེ་ལས་ལྡང་བ་ན་དོན་གྱི་ལྷན་སྐྱེས་དེའི་ངོ་བོར
གྱུར་པའི་ཟག་མེད་ཀྱི་རླུང་སེམས་ཤིན་ཏུ་ཕྲ་བ་ལས་མཚན་དཔེས་སྦས་པའི་སྤངས་པ་དང་རྟོགས་པའི་ཟུང་འཇུག་བདེ་བ་ཆེན་པོའི་སྐར་མངོན་སུམ་དུ་བཞེངས་པའོ།།རིམ་ལྔའི་གེགས་སེལ་ནི།རྒོད་པ་སེལ
བཿསྙིང་གའི་དྷཱུ་ཏཱིའི་ནང་གི་ཐིག་ལེ་དཀར་དམར་གྱི་དབུས་སུ་ཧཱུྃ་ཡིག་ཤིན་ཏུ་ལྕི་ཞིང་།ཐིག་ལེའི་དཀྱིལ་དུ་བྱིང་བའི་རྣམ་པར་བསྒོམ།དེས་ཀྱང་མ་སེལ་ན་ཧཱུཾ་ཡིག་དེ་ལྕགས་ལས་བྱས་པ་ལྟ་བུའི་ཤིན་ཏུ་ལྕི་བ
ཐིག་ལེའི་ནང་དུ་བྱིང་བས་རྡོལ་ལ་ཁད་པ་ཙམ་དུ་བསྒོམ་མོ།།བྱིང་བ་སེལ་ན།ཧཱུྃ་ཡིག་དེ་ལས་གསལ་ལ་འཚེར་བའི་འོད་ཟེར་གསལ་ཞིང་དྲངས་པ་འཕྲོས།རྩ་ནང་ཐམས་ཅད་འོད་ཟེར་གྱིས་གང་བས་ཤེལ
གྱི་བུམ་པའི་ནང་དུ་མར་མེ་སྦར་བ་ལྟར་ཕྱི་ལྟས་ནང་གསལ་དུ་བསྒོམ།རྩའི་གེགས་སེལ་ནི།ཧཱུཾ་ཡིག་ལས་འོད་ཟེར་འཕྲོས།རྩ་ནང་ཐམས་ཅད་གང་བས་རྩ་ཆད་པ་འཐུད།ཡོ་བ་བསྲངས།རྩུབ་པ་འཇམ་དུ

བཏང་།གུག་པ་བརྐྱངས།རྩའི་ཟུག་ལ་སོགས་པ་ཞི་པའི་མོས་པ་བྱའོ།།རླུང་གི་གེགས་སེལ་ནི།ཧཱུཾ་ཡིག་ལས་འོད་ཟེར་འཕྲོས།རྩ་ནང་ཐམས་ཅད་རླུང་ཁ་དོག་སྔོན་པོས་ཐོག
མཚམས་སུ་དུ་བ་ཆགས་པ་ལྟར་བསམས་ནས་ཧཱུྃ་ཡིག་གི་འོད་ཟེར་ལྕགས་ཀྱུའི་རྣམ་པས་རླུང་རྣམས་ནང་དུ་དྲངས་ཏེ་ཧཱུྃ་ཡིག་ལ་ཐིམ་པས།སེམས་རྒྱུད་ལ་བདེ་སྟོང་གི་ཡེ་ཤེས་ཁྱད་པར་ཅན་སྐྱེས།ནད
ཐམས་ཅད་སངས་པར་བསམ་མོ།།བདེ་བའི་བོགས་འདོན་ནི།སྙིང་ཁའི་རྩ་འཁོར་གྱི་དབུས་ཀྱི་ཐིག་ལེ་ཧཱུཾ་ཡིག་དང་བཅས་པའི་རྩེ་མོ་དམར་ཞིང་གསལ་བ།ཚ་ཞིང་འབར་བ།མཉེན་ཞིང་འཁྱུག་པ་སྟེ་མེ
མཚན་ཉིད་གསུམ་ལྡན་དུ་གསལ་བཏབ་སྟེ།མེ་ལྕེ་དམར་ཕྲོམ་གྱིས་འཕྲོས་པས།རྩ་འཁོར་ཐམས་ཅད་ཀྱི་ནང་དུ་བྱང་སེམས་དཀར་པོ་སྐར་མ་ལྟ་བུ་ཡོད་པ་རྣམས་མེར་གྱིས་ཞུ་ནས།ཡུར་ཕྲན་ནས་ཆུ
འདུས་པ་རྫིདབུར་བབ་ཅིང་འཁྱིལ་པ་ལྟར།ཧཱུྃ་གི་ནཱ་ད་ལ་ཐིམ་པས།མེ་འབར་བ་ལ་ཤིང་བསྣུན་པ་ལྟར་ཆེར་འབར་བས།སྤྱི་བོའི་བྱང་སེམས་ཀུནྡ་ལྟ་བུ་དེ་ཞུ་བ་དྷཱུ་ཏཱིའི་ལམ་ནས་བརྒྱུད་དེ།སྙིང་གའི་ཧཱུྃ
ཡིག་གི་ནཱ་ད་ལ་ཚིག་སྒྲ་དང་བཅས་ཏེ་ཐིམ་པས།མི་བཟོད་པར་བརྒྱལ་འགྲོ་བ་ལྟ་བུའི་བདེ་བ་ཆེན་པོ་རྒྱུད་ལ་སྐྱེས་པར་བསམ་མོ།།རིམ་པ་གཉིས་པ་ས་བོན་དང་བཅས་པའི་སྣ་ཚོགས་རྡོ་རྗེའི་ཁྲིད་ཀྱི

སྐབས་སུ།འཛག་གེགས་བྱུང་ན་སེལ་བ་ནི།རྐང་པ་སྐྱིལ་ཀྲུང་།ལག་པ་གཉིས་མཐེབ་མཛུབ་ཀྱི་རྩེས་སྲིན་ལག་གི་རྩ་བ་མནན་པའི་ཁུ་ཚུར་བཅིངས་ཏེ་སྙིང་གར་བསྣོལ་བས་ནུ་མ་གཉིས་མནན་ཅིང་།ལྟོ་བ་
སྒསྐལ་ཚིགས་ལ་སྦྱར།མིག་གྱེན་དུ་ལྡོག་སྟེ།དམིགས་པ་ནི།རང་གི་སྤྱི་བོ་ནས་འོད་ཟེར་བ་ཐག་གི་རྣམ་པ་གཉིས་དྷཱུ་ཏཱིའི་ནང་དུ་བབས་པའི་སྡེ་མོར་ཧཱུཾ་ཡིག་སྔོན་པོ་མགོ་ཐུར་དུ་གཏད་པ་གཉིས་སྔ་ཕྱིའི་ཚུལ་དུ་བྱུང་།
གསུང་གནས་ཀྱི་རྩེ་མོའི་རྡོ་རྗེ་དམར་སྐྱེ་ས་བོན་དང་བཅས་པའི་རྩེ་མོ་གཉིས་སུ་ཞབས་ཀྱུ་དང་ནཱ་ད་ཟུག་པའི་ཚུལ་དུ་གནས་པས།མགར་བའི་སྐམ་པས་ལྕགས་ཚན་འཚེར་བ་བཞིན་དུ་རྡོ་རྗེ་ས་བོན་དང་བཅས་པ།
དྷཱུ་ཏཱིའི་ནང་ནས་ཡ་ར་ན་ར་ནར་དྲངས་པར་བསམས་ལ།ངག་ཏུ་ཧཱུཾ་རིང་པོ་ཉེར་གཅིག་བརྗོད་དེ།ལན་གསུམ་གྱི་བར་དུ་ནོར་བུའི་རྩ་འཁོར་གྱི་དབུས་དང་།ལན་གསུམ་གྱིས་གསང་གནས།གསུམ་གྱིས་ལྟེ་བ།
གསུམ་གྱིས་སྙིང་ག།གསུམ་གྱིས་མགྲིན་པ།གསུམ་གྱིས་སྤྱི་བོ།ཧཱུྃ་ཉེར་གཅིག་གི་དུས་སྤྱི་བོའི་རྩ་འཁོར་གྱི་ཐིག་ལེ་ལ་ཐིམ་ཞིང་།དེ་ལས་ཐིག་ལེ་སྐར་མདའ་འཕྲོ་བ་བཞིན་རྩ་གནས་ཐམས་ཅད་གང་བར
བསམ་མོ།།འཇིག་རྟེན་ཀུན་གྱི་རིན་ཆེན་གཅིག།དཔལ་ལྡན་འཁོར་ལོ་བདེ་མཆོག་གི།ཟབ་ལ་མ་རིམ་ལྔའི་དམར་ཁྲིད་འདི།།མི་དབང་གཡུལ་རྒྱལ་ནོར་བུ་ཡི།།ཟབ་མོའི་རྣལ་འབྱོར་སྤེལ་བའི་ཕྱིར།།

བློ་བཟང་ཆོས་ཀྱི་རྒྱལ་མཚན་གྱིས།།བཀོད་པའི་རྣམ་དཀར་དགེ་བའི་ཚོགས།།འགྲོ་ཀུན་སྲིད་ལས་སྒྲོལ་ཕྱིར་བསྔོ།།ཞེས་གྲུབ་པའི་དབང་ཕྱུག་དྲིལ་བུ་ཞབས་ཀྱིས་སྲོལ་ཕྱེ་བའི་ཟ་བ་ལ་མ་རིམ་པ
ལྔའི་དམར་ཁྲིད་ཆེས་ཆེར་གསང་ཞིང་སྙན་ནས་སྟན་དུ་བརྒྱུད་པ་འདི་ཡང་།ས་སྐྱོང་མིའི་དབང་པོ་གཡུལ་རྒྱལ་ནོར་བུ་ཡོན་མཆོད་ཀྱིས་ནན་ཏན་ཆེན་པོས་བསྐུལ་ངོར།ཟིན་ཐུན་དུ་བགྱིས་པའི་ཟིན་བྲིས་སླར་བདག་ཉིད
ཀྱི་མིག་ལམ་དུ་ཕབ་སྟེ་དག་པར་བགྱིས་པ་སྣོད་མིན་ལ་ཆེས་ཆེར་གསང་བར་བྱའོ།།།།སྔགས་བླ་མེད་ཀྱི་ཟ་བ་ཁྲིད་འདི་རྣམས་དབང་བཞི་རྣམ་དག་ཐོབ་པ་རྣམས་ཀྱིས་མ་གཏོགས།གཞན་གྱིས་བལྟ་བར
མི་བྱ་ཞིང་།ལོ་རེ་ལ་པར་ཡང་ཚར་གཉིས་ལས་ལྷག་པ་མི་འདེབས།དེ་ལས་འདས་ན་ཆོས་སྐྱོང་བའི་སྲུང་མ་མཐུ་རྩལ་ཅན་རྣམས་ཀྱིས་ཚར་གཅོད་དྲག་པོ་མཛོད་ཅིག།།ཆོས་དབྱིངས་དབང་སྔོན་ལ
ཆོ་གར་དགུའི་ཉམས།།བདེ་ཆེན་གློག་གི་བུ་མོར་མཉམ་སྦྱོར་ག་ར།།མི་ཤིགས་གུར་ཁང་དབུས་སུ་རྟག་རོལ་ལ།།ཟུང་འཇུག་མྱུར་དུ་སྩོལ་ཞིག་བརྩེ་ལྡན་ཀྱེ།།བློ་བཟང་རྡོ་རྗེ་འཆང་དབང་དེད་དཔོན་གྱིས།།འཇམ་
དབྱངས་ཞལ་ལུང་གྲུ་གཟིངས་ལ་བརྟེན་ནས།།རྒྱུད་དོན་སྲས་ཆུའི་སྲས་དོན་ཡིད་བཞིན་ནོར།།སྐལ་བཟང་མཆོག་གི་སྐལ་བར་སྦྱིན་པར་མཛད།།འཕགས་བོད་གྲུབ་མཆོག་བྱེ་བའི་འབྱུང་ཁུངས་ཉིད།།སྐལ་བཟང

མཁའ་སྤྱོད་བདེ་བླག་འཇུག་པའི་ལམ།།མྱུར་ལས་ཆེས་མྱུར་ཟུང་འཇུག་སྒྲུབ་པའི་ཐབས།།འདི་འདྲ་ཨེ་མ་ཇི་འདྲའི་སྐལ་བས་རྙེད།།མ་འཁྲུལ་མ་འཁྲུལ་གྲོགས་དག་འདི་སྣང་ལ།།མ་ཆགས་མ་ཆགས་སྲིད་པའི་
ཕུན་ཚོགས་ལ།།མ་ཞེན་མ་ཞེན་དམན་པའི་ཞི་བདེ་ལ།།མ་ཡེངས་མ་ཡེངས་ལ་མ་འདིར་སྙིང་རུས་འབུངས།།དེ་སླད་དོན་གཉེར་ལས་ཅན་སྙིང་ནོར་དུ།།འདྲི་བའི་ངལ་མེད་རྒྱ་ཆེར་སྤེལ་བའི་སླད།།རོང་པོ་ཚོང་དཔོན་
སྐལ་བཟང་ཞེས་བགྱི་བས།།རྒྱུ་སྦྱར་བར་དུ་བསྐྲུན་པའི་རྣམ་ད་ཀར་དགེས།།རྒྱུ་སྦྱོར་ཉིད་དང་བདག་སོགས་ཡིད་ཅན་ཀུན།།སྲིད་མཚོ་ཉ་མ་ངར་ཆུད་ལས་ཡིད་འབྱུང་སྟེ།།རིན་ཆེན་སེམས་ཀྱི་རླབས་ཆེན་མགྱོགས་འགྲོའོ
གྲོས།།དཔལ་ལྡན་ལུས་དཀྱིལ་སྨིན་གྲོལ་ལམ་འཇུག་ཤོག།གཞི་ཡི་འཁྲུལ་འཁོར་སྐྱེ་ཤི་བར་དེའི་རྒྱུན།།བཅོས་དང་བཅོས་མིན་ལམ་དུས་སྐུ་གསུམ་གྱིས།།སྦྱངས་པས་འབྲས་བུའི་རང་བཞིན་བརྟན་དང་གཡོའི།།
དག་པ་རབ་འབྱམས་འཁོར་ལོར་མྱུར་གྲོལ་ཤོག།ཆོས་བདག་གནས་གསུམ་དཔའ་བོ་མཁའ་འགྲོའི་ཚོགས།།བར་དུ་བསྐྲུན་ལ་གནང་བ་དགྱེས་སྩལ་ནས།།ཡི་ད་ལྟར་མྱུར་བའི་ཤུགས་ཀྱིས་སྒྲུབ་པ་པོར།།ཕྱི་ནང
གསང་བའི་སྡོང་གྲོགས་མི་གཡེལ་ཤོག།དེ་ལྟར་བཅོམ་ལྡན་འདས་དཔལ་འཁོར་ལོ་སྡོམ་པ་དྲིལ་བུ་ལུགས་ཀྱི་ཟབ་ལ་མ་རིམ་ལྔའི་དམར་ཁྲིད་ཤིན་ཏུ་ཟབ་པ་འདི་ཡང་སྦྱིན་པའི་བདག་པོ་ལམ་འདིར་ཆག་མེད་རྣལ

འབྱོར་ལ་བརྩོན་པ་རོང་པོ་ཚོང་དཔོན་སྐལ་བཟང་ནས་རྒྱུ་སྦྱར་ཏེ་བར་དུ་བསྐྲུན་པའི་དགེ་བསྔོའི་ཚིགས་སུ་བཅད་པར་ལམ་འདིའི་རྣལ་འབྱོར་པའི་གཟུགས་བརྙན་ཕ་བོ་ང་ཁ་པ་བདེ་ཆེན་སྙིང་པོས
སྦྱར་བའོ།།།།སུདྡྷི་བཛྲས་ཙ་པ་ཎ་ཆེན་གྱི་གསུང་བཀྲས་ལྷུན་པར་མར་ཁུངས་གཏུགས་ཀྱིས་དབེན་གནས་བཀྲ་ཤིས་ཆོས་གླིང་དུ་བཞུགས་པའི་བར་མས་བྱི་ལོར་འཛུགས་བཅོས་གནང་